
RAPORT DE SPECIALITATE

La proiectul de hotărâre privind însușirea inventarului bunurilor imobile care alcătuiesc domeniul privat al comunei Ivești, județul Galați

	Prezentul raport de specialitate este întocmit în conformitate cu dispoziţiile art. 136 din O.U.G.nr.57/2019, privind Codul administrativ, cu modificările şi completările ulterioare.
	Proiectul de hotărâre prezentat de către iniţiator are în vedere însușirea inventarului bunurilor imobile care alcătuiesc domeniul privat al comunei Ivești, județul Galați.
Comisia de inventar constituită  prin Dispoziția Primarului comunei Ivești, județul Galați, nr. 875/12.11.2021, a inventariat până la data de 31.12.2021 imobilele, terenuri și clădiri aparținând domeniului privat al UAT Ivești, astfel cum este prezentat în anexa la proiectul de hotărâre întocmit de inițiator.
De asemenea, referitor la domeniul privat al unităților administrativ-teritoriale, sunt incidente reglementări și în alte acte normative, astfel:
Art.859 alin.(2) din Legea nr.287/2009 – Codul civil, republicat, cu modificările și completările ulterioare privind obiectul proprietății publice și delimitarea de domeniul privat;
Potrivit art.6 din Legea nr.18/1991 a fondului funciar, republicată, cu modificările și completările ulterioare, „Domeniul privat al statului şi, respectiv, al comunelor, oraşelor, municipiilor şi judeţelor este alcătuit din terenurile dobândite de acestea prin modurile prevăzute de lege, precum şi din terenurile dezafectate, potrivit legii, din domeniul public.”
Dreptul de proprietate privată al unităților administrativ-teritoriale asupra bunurilor din domeniul privat este supus regimului juridic de drept comun, dacă legea nu dispune altfel. 
Potrivit art. 5 alin.(1) din Normele Tehnice aprobate prin Hotărârea nr. 392/2020 pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, la nivelul fiecărei unități administrativ-teritoriale se constituie o comisie specială de inventariere a domeniului public și privat al unității administrativ-teritoriale prin dispoziția autorității executive.
Potrivit art.6 alin.(1) din Normele Tehnice aprobate prin Hotărârea nr. 392/2020 pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, „Comisia specială are ca atribuții întocmirea și actualizarea inventarului bunurilor aparținând aparținând domeniului public al unității administrativ-teritoriale și a inventarului bunurilor aparținând aparținând domeniului privat al unității administrativ-teritoriale.”
Prin Dispoziția Primarului comunei Ivești, nr. 99/27.01.2022, se constituie comisia specială pentru inventarierea bunurilor care alcătuiesc domeniul public și privat al comunei Ivești, județul Galați, cu atribuții în întocmirea și actualizarea inventarului.
Domeniul public al comunei Ivești, județul Galați a fost aprobat de Consiliul Local prin HCL nr. 50/14.10.2009.
Domeniul privat al comunei este alcătuit din bunuri mobile și imobile, altele decât cele care aparțin domeniului public, intrate în proprietate prin modalitățile prevăzute de lege. Aceste bunuri sunt supuse inventarierii anuale.

	Potrivit prevederilor art. 357 alin. (4) din O.U.G. nr. 57/03.07.2019, privind Codul administrativ, cu modificările și completările ulterioare, inventarul bunurilor care alcătuiesc domeniul privat al unității administrativ-teritoriale, se aprobă prin hotărâre a autorității deliberative.
	Având în vedere cele expuse și în conformitate cu prevederile art.129 alin.(2), lit „c”, din O.U.G.nr.57/2019, privind Codul administrativ, cu modificările şi completările ulterioare, proiectul de hotărâre prezentat de către inițiator, îndeplineşte condiţiile de legalitate, necesitate și oportunitate și poate fi supus aprobării Consiliului local al comunei Iveşti, în forma prezentată, în sedinţa ordinară din luna martie 2022.
În baza dispozițiilor art. 139 alin. (3), lit. ”g” din O.U.G. nr. 57/2020 privind Codul administrativ, cu modificările şi completările ulterioare, acest proiect se adoptă cu votul majorității absolute din numarul total al consilierilor în funcție.
Consiliul local al comunei Ivești are competența adoptării proiectului de hotărâre prezentat de inițiator în ședința ordinară din 31.03.2022.

